2001/794/EY: Komission päätös, tehty 9 päivänä marraskuuta 2001, päätöksen 97/222/EY muuttamisesta Argentiinasta ja Tunisiasta tulevien lihatuotteiden tuonnin osalta (ETA:n kannalta merkityksellinen teksti) (tiedoksiannettu numerolla K(2001) 3411)



Virallinen lehti nro L 297 , 15/11/2001 s. 0020 - 0024



Komission päätös, tehty 9 päivänä marraskuuta 2001, päätöksen 97/222/EY muuttamisesta Argentiinasta ja Tunisiasta tulevien lihatuotteiden tuonnin osalta (tiedoksiannettu numerolla K(2001) 3411) (ETA:n kannalta merkityksellinen teksti) (2001/794/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1452/2001(2), ja erityisesti sen 21 a artiklan, sekä katsoo seuraavaa: (1) Komission päätöksessä 97/222/EY, tehty 28 päivänä helmikuuta 1997, luettelosta kolmansista maista, joista jäsenvaltiot sallivat lihavalmisteiden tuonnin(3), sellaisena kuin se on viimeksi muutettuna päätöksellä 2000/338/EY(4), säädetään luettelosta kolmansista maista, joista jäsenvaltiot sallivat lihavalmisteiden tuonnin. (2) Yhteisön eläinten terveyttä koskevan terveydellisen aseman mahdollisesti vaarantavien taudinaiheuttajien ilmaantumisen estämiseksi tarvitaan päätöksen 97/222/EY mukaisesti erilaisia käsittelyitä. (3) Käsittelyjä koskevat erityisedellytykset riippuvat lajeista, joista lihatuotteet saadaan ja kyseisen kolmannen maan eläinten terveyttä koskevasta tilanteesta siten kuin päätöksen 97/222/EY liitteessä olevassa II osassa säädetään. Näihin käsittelyihin viitataan saman liitteen IV osassa olevilla koodeilla. (4) Koska eläinten terveyttä koskeva tilanne Argentiinassa on parantunut siipikarjan osalta, lihatuotteiden tuonnissa yhteisöön sovellettaviin käsittelyvaatimuksiin voidaan tehdä eräitä muutoksia. (5) Komission yksiköiden lokakuussa 2000 Tunisiaan tekemä tarkastuskäynti on osoittanut, että siipikarja-alan eläinten terveyttä koskeva terveydellinen asema ja sen valvonta ovat tyydyttäviä. Tämän tarkastuskäynnin tuloksena Tunisian sallitaan vievän kotieläiminä pidetystä siipikarjasta ja tarhatuista riistalinnuista saatuja lihavalmisteita yhteisöön. (6) Sen vuoksi olisi päätös 97/222/EY muutettava vastaavasti. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/222/EY liitteessä oleva II osa tämän päätöksen liitteellä. 2 artikla Tätä päätöstä sovelletaan lihatuotteiden tuontitodistuksiin 1 päivästä marraskuuta 2001 lähtien. 3 artikla Tämä päätös on osoitettu kaikille jäsenvaltioille. Tehty Brysselissä 9 päivänä marraskuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. (3) EYVL L 89, 4.4.1997, s. 39. (4) EYVL L 117, 18.5.2000, s. 32. LIITE "II OSA Kolmannet maat tai niiden osat, joista saa tuoda lihavalmisteita Euroopan yhteisöön >TAULUKON PAIKKA>"